Layamon
Layamon kojiput pisan kao Layamon ili Laghamon, aktivan tokom 12. vijeka, bio je rano srednjovjekovni engleski pjesnik, autor romana-kronike - Brut, jedne od najistaknutijih engleskih poema 12. vijeka. 

To je prvo djelo na engleskom jeziku koje se odnosi na legendu o Kralju Arthuru i Vitezove Okruglog stola, napisano u vrijeme kad je engleski jezik bio gotovo potpuno zasjenjen francuskim i latinskim kao jezicima književnosti.

Biografija 

Layamon je sam sebe opisao kao svećenika koji radi i živi u Arley Kingsu u Worcestershireu. Njemu je kao inspiracija za Bruta poslužio Waceov - Roman de Rou, koji je pak bio anglo-normanska adaptacija Monmouthove - Historia Regum Britanniae.  On je u oko 16.000 dugih redova (često isprekidanim kratkim stihovima), ispričao mitološku historiju Britanije, od iskrcavanja Bruta Trojanskog, pra-praunuka slavnog Eneje, sve do konačne Saksonske pobjede nad Britima 689.  

Jedna trećina poeme posvećena je legendi o Kralju Arthuru, ali kako Layamon nije bio sklon pisanju klasičnih viteških romansi onog vremena, koncentrirao se na opisivanje ratničkih prizora sa sjajnim ratnikom Arthurom na čelu.

Izvori

Vanjske veze 
 Lawamon na portalu Encyclopædia Britannica 

Anglosaksonski pisci
Srednjovjekovna književnost
Arturijanske legende